महाभारतम्-01-आदिपर्व-095
<table>				
<td>

	वैशंपायन उवाच।	<td>	1-95-1x	
				
<td>

	प्रतिज्ञाय च दुष्यन्ते प्रतियाते दिने दिने।`गर्भश्च ववृधे तस्यां राजपुत्र्यां महात्मनः।।'	<td>	1-95-1a1-95-1b	
				
<td>

	शकुन्तला चिन्तयन्ती राजानं कार्यगौरवात्।दिवारात्रमनिद्रैव स्नानभोजनवर्जिता।।	<td>	1-95-2a1-95-2b	
				
<td>

	राजप्रेषणिका विप्राश्चतुरङ्गबलान्विताः।अद्य श्वो वा परश्वो वा समायान्तीति निस्चिता।।	<td>	1-95-3a1-95-3b	
				
<td>

	दिनान्पक्षानृतून्मासानयनानि च सर्वशः।गण्यमानानि वर्षाणि व्यतीयुस्त्रीणि भारत।।	<td>	1-95-4a1-95-4b	
				
<td>

	त्रिषु वर्षेषु पूर्णेषु ऋषेर्वचनगौरवात्।ऋषिपत्न्यः सुबहुशो हेतुमद्वाक्यमब्रुवन्।।	<td>	1-95-5a1-95-5b	
<td>

	ऋषिपत्न्य ऊचुः।	<td>	1-95-6x	
				
<td>

	शृणु भद्रे लोकवृत्तं श्रुत्वा यद्रोचते तव।तत्कुरुष्व हितं देवि नावमान्यं गुरोर्वचः।।	<td>	1-95-6a1-95-6b	
				
<td>

	देवानां दैवतं विष्णुर्विप्राणामग्निर्ब्रह्म च।नारीणां दैवतं भर्ता लोकानां ब्राह्मणो गुरुः।।	<td>	1-95-7a1-95-7b	
				
<td>

	सूतिकाले प्रसूष्वेति भगवांस्ते पिताऽब्रवीत्।करिष्यामीति कर्तव्यं तदा ते सुकृतं भवेत्।।	<td>	1-95-8a1-95-8b	
<td>

	वैशंपायन उवाच।	<td>	1-95-9x	
				
<td>

	पत्नीनां वचनं श्रुत्वा साधु साध्वित्यचिन्तयत्।'गर्भं सुषाव वामोरूः कुमारममितौजसम्।।	<td>	1-95-9a1-95-9b	
				
<td>

	त्रिषु वर्षेषु पूर्णेषु प्राजायत शकुन्तला।रूपौदार्यगुणोपेतं दौष्यन्तिं जनमेजय।।	<td>	1-95-10a1-95-10b	
				
<td>

	`जाते' तस्मिन्नन्तरिक्षात्पुष्पवृष्टिः पपात ह।देवदुन्दुभयो नेदुर्ननृतुश्चाप्सरोगणाः।।	<td>	1-95-11a1-95-11b	
				
<td>

	गायद्भिर्मधुरं तत्र देवैः शक्रोऽभ्युवाच ह।शकुन्तले तव सुतश्चक्रवर्ती भविष्यति।।	<td>	1-95-12a1-95-12b	
				
<td>

	बलं तेजश्च रूपं च न समं भुवि केनचित्।आहर्ता वाजिमेधस्य शतसङ्ख्यस्य पौरवः।।	<td>	1-95-13a1-95-13b	
				
<td>

	अनेकारपि साहस्रै राजसूयादिभिर्मखैः।स्वार्थं ब्राह्मणसात्कृत्वा दक्षिणाममितां ददत्।।	<td>	1-95-14a1-95-14b	
				
<td>

	देवतानां वचः श्रुत्वा कण्वाश्रमनिवासिनः।सभाजयन्तः कण्वस्य सुतां सर्वे महर्षयः।।	<td>	1-95-15a1-95-15b	
				
<td>

	शकुन्तला च तच्छ्रुत्वा परं हर्षमवाप सा।द्विजानाहूय मुनिभिः सत्कृत्य च महायशाः।'	<td>	1-95-16a1-95-16b	
				
<td>

	जातकर्मादिसंस्कारं कण्वः पुण्यवतां वरः।तस्याथ कारयामास वर्धमानस्य चासकृत्।।	<td>	1-95-17a1-95-17b	
				
<td>

	यथाविधि यथान्यायं क्रियाः सर्वास्त्वकारयत्।दन्तैः शुक्लैः शिखरिभिःसिंहसंहननोऽभवत्।।	<td>	1-95-18a1-95-18b	
				
<td>

	चक्राङ्कितकरः श्रीमान्स्वयं विष्णुरिवापरः।`चतुष्किष्कुर्महातेजा महामूर्धा महाबलः।।'	<td>	1-95-19a1-95-19b	
				
<td>

	कुमारो देवगर्भाभः स तत्राशु व्यवर्धत।`ऋषेर्भयात्तु दुष्यन्तः स्मरन्नैवाह्वयत्तदा।।	<td>	1-95-20a1-95-20b	
				
<td>

	गते काले तु महति न सस्मार तपोधनाम्।'षड्वर्षेषु ततो बालः कण्वाश्रमपदं प्रति।।	<td>	1-95-21a1-95-21b	
				
<td>

	व्याघ्रान्सिंहान्वराहांश्च वृकांश्च महिषांस्तथा।`ऋक्षांश्चाभ्यहनद्व्यालान्पद्भ्यामाश्रमपीडकान्।।	<td>	1-95-22a1-95-22b	
				
<td>

	बलाद्भुजाभ्यां संगृह्य बलवान्संनियम्य च।'बद्ध्वा वृक्षेषु दौष्यन्तिराश्रमस्य समन्ततः।।	<td>	1-95-23a1-95-23b	
				
<td>

	आरुरोह द्रुमांश्चैव क्रीडन्स्म परिधावति।`वनं च लोडयामास सिंहव्याघ्रगणैर्वृतम्।।	<td>	1-95-24a1-95-24b	
				
<td>

	ततश्च राक्षसान्सर्वान्पिशाचांश्च रिपून्रणे।मुष्टियुद्धेन तान्हत्वा ऋषीनाराधयत्तदा।।	<td>	1-95-25a1-95-25b	
				
<td>

	कश्चिद्दितिसुतस्तं तु हन्तुकामो महाबलः।वध्यमानांस्तु दैतेयानमर्षी तं समभ्ययात्।।	<td>	1-95-26a1-95-26b	
				
<td>

	तमागतं प्रहस्यैव बाहुभ्यां परिगृह्य च।दृढं चाबध्य बाहुभ्यां पीडयामास तं तदा।।	<td>	1-95-27a1-95-27b	
				
<td>

	मर्दितो न शशाकास्मान्मोचितुं बलवत्तया।प्राक्रोशद्भैरवं तत्र द्वारेभ्यो निःसृतं त्वसृक्।।	<td>	1-95-28a1-95-28b	
				
<td>

	तेन शब्देन वित्रस्ता मृगाः सिंहादयो गणाः।सुस्रुवुश्च शकृन्मूत्रमाश्रमस्थाश्च सुस्रुवुः।।	<td>	1-95-29a1-95-29b	
				
<td>

	निरसुं जानुभिः कृत्वा विससर्ज च सोऽपतत्।तद्दृष्ट्वा विस्मयं जग्मुः कुमारस्य विचेष्टितम्।।	<td>	1-95-30a1-95-30b	
				
<td>

	नित्यकालं वध्यमाना दैतेया राक्षसैः सह।कुमारस्य भयादेव नैव जग्मुस्तदाश्रमम्।।'	<td>	1-95-31a1-95-31b	
				
<td>

	ततोऽस्य नाम चक्रुस्ते कण्वाश्रमनिवासिनः।कण्वेन सहिताः सर्वे दृष्ट्वा कर्मातिमानुषम्।।	<td>	1-95-32a1-95-32b	
				
<td>

	अस्त्वयं सर्वदमनः सर्वं हि दमयत्यसौ।स सर्वदमनो नाम कुमारः समपद्यत।।	<td>	1-95-33a1-95-33b	
				
<td>

	विक्रमेणौजसा चैव बलेन च समन्वितः।`अप्रेषयति दुष्यन्ते महिष्यास्तनयस्य च।।	<td>	1-95-34a1-95-34b	
				
<td>

	पाण्डुभावपरीताङ्गीं चिन्तया समभिप्लुताम्।लम्बालकां कृशां दीनां तथा मलिनवाससम्।।	<td>	1-95-35a1-95-35b	
				
<td>

	`शकुन्तलां च संप्रेक्ष्य प्रदध्यौ स मुनिस्तदा।शास्त्राणि सर्ववेदाश्च द्वादशाब्दस्य चाभवन्'।।	<td>	1-95-36a1-95-36b	
<td>

	।। इति श्रीमन्महाभारते आदिपर्वणि संभवपर्वणि पञ्चनवतितमोऽध्यायः।। 95 ।।	<td>		

आदिपर्व